Diari Oficial de la Generalitat Valenciana


Sumari del DOGV 288, del 19-09-1985 (1985/804986)

ORDRE de la Conselleria d'Economia i Hisenda, de 12 de juliol de 1985, per la qual s'estableix l'Oficina de Supervisió de projectes d'obres
-------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1985/07/12/(1)/dof/vci/html**

### Dades del document

Número de DOGV
:   288

Data del DOGV
:   19-09-1985

Secció del DOGV
:   DISPOSICIONS GENERALS

Número del document
:   1985/804986


Data del document
:   12-07-1985

Organisme emissor
:   Conselleria d'Economia i Hisenda

Tipus de document
:   Ordre

Ordre de la Conselleria d'Economia i Hisenda, de 12 de juliol de 1985, per la qual s'estableix l'oficina de Supervisió de Projectes d'Obres.  
El Decret 35/1984, de 2 d'abril, del Consell de la Generalitat Valenciana, pel qual s'aprova el Reglament Orgànic i Funcional de la Conselleria d'Economia i Hisenda, estableix el Servei Facultatiu com una de les unitats en què s'estructura la Direcció General de Tributs.   
El Servei Facultatiu, atesa la seua característica d'especialització en tota matèria relacionada amb els béns immobiliaris, si bé s'incardina orgànicament dins de la Direcció General de Tributs, les competències derivades de la seua especialitat abasten funcionalment tres àrees diferenciades:   
a) Temes relacionats amb la tributació de béns immobiliaris, competències adscrites a la Direcció General de Tributs.   
b) Temes relacionats amb l'assessorament en matèria immobiliaria a la Intervenció de la Generalitat Valenciana, competències adscrites a la Intervenció General.   
c) Temes relacionats amb el Patrimoni de la Generalitat Valenciana en matèria immobiliaria, adscrits orgànicament a la Tresoreria General.   
La Llei de Contractes de l'Estat, vigent per a la Comunitat Valenciana en virtut de l'article 27 de l'Estatut d'Autonomia, així com per la disposició transitòria primera de la Llei 4/1984, de 13 de juny, d'Hisenda Pública de la Generalitat, determina en l'article 23 l'establiment d'Oficines de Supervisió de Projectes d'Obres realitzades amb fons públics, encarregades de vetlar pel compliment de la normativa reguladora de la matèria, tal com desplegaren els articles 73 a 76 del Reglament de Contractes de l'Estat.   
La Conselleria d'Economia i Hisenda en desplegament de la seua estructura per al millor compliment dels seus fins, a conseqüència de l'entitat que va adquirint el Patrimoni de la Generalitat Valenciana, considera arribat el moment d'establir l'Oficina de Supervisió de Projectes, que garantesca el compliment de la normativa vigent per als Projectes d'obres que realitza la pròpia Conselleria, com per als que realitze qualsevol altre organisme de la Generalitat Valenciana, finançat amb fons públics, que no tingués establerta la seua pròpia Oficina de Supervisió. En conseqüència,   
ORDENE:   
Article primer  
S'estableix l'Oficina de Supervisió de Projectes en la Conselleria d'Economia i Hisenda, adscrita al Servei Facultatiu de l'esmentada Conselleria.   
Article segon  
L'Oficina de Supervisió de Projectes exercirà les competències que li assigna l'article 76 del vigent Reglament de Contractes de l'Estat en relació amb les obres realitzades per la Generalitat Valenciana.   
Article tercer  
L'Oficina de Supervisió establerta prestarà els serveis propis de la seua competència a totes les Conselleries que no disposen d'Oficina pròpia en la data d'entrada en vigor d'aquesta Ordre.   
La present Ordre entrarà en vigor l'endemà de la seua publicació en el Diari Oficial de la Generalitat Valenciana.   
València, 12 de juliol de 1985.   
El Conseller d'Economia i Hisenda,  
ANTONI BIRLANGA I CASANOVA


Còpia Permalink ELI